[pic] | EVROPSKA KOMISIJA |

Bruselj, 16.8.2010

COM(2010) 434 konč.

POROČILO KOMISIJE SVETU

o izvajanju nacionalnega akcijskega načrta Poljske v okviru Uredbe Sveta (ES) št. 338/2008 z dne 14. aprila 2008 o prilagoditvi kvot za ribolov trske v Baltskem morju (podrazdelki 25–32, vode ES), ki bodo dodeljene Poljski v letih 2008–2011

KAZALO

1. Uvod 3

2. Nacionalni akcijski načrt za nadzor 3

2.1. Pravni okvir 3

2.2. Enotni organ 3

2.3. Uveljavljanje in inšpekcijski pregled 4

2.4. Upravni nadzor 4

3. Nacionalni načrt za prestrukturiranje baltskega ladjevja 5

3.1. Razvoj poljskega ribiškega ladjevja 5

3.2. Zmanjšanje števila posebnih dovoljenj za ribolov trske 6

3.3. Javna pomoč za trajno ukinitev ribolovnih dejavnosti 6

3.4. Ukrepi za posodobitev (prenos v pelagični sektor) 7

3.5. Javna pomoč za začasno ukinitev ribolovnih dejavnosti 7

4. Sklep in priporočila 8

UVOD

V skladu s členom 3(2) Uredbe Sveta (ES) št. 338/2008 z dne 14. aprila 2008 o prilagoditvi kvot za ribolov trske v Baltskem morju (podrazdelki 25–32, vode ES), ki bodo dodeljene Poljski v letih 2008–2011, Komisija vsako leto oceni izvajanje nacionalnih akcijskih načrtov Poljske za nadzor in prestrukturiranje ladjevja ter o tem poroča Svetu. Prvo poročilo je bilo Svetu predloženo 18. novembra 2008. Namen nacionalnega akcijskega načrta za nadzor je premagati trenutne težave z nadzorom in uveljavljanjem ter celovito obravnavati osnovne vzroke za nezakoniti ribolov in kršitev zakonodaje EU na področju ribolova trske v Baltskem morju. Poljski organi in službe Komisije so vsebino načrta obravnavali in se o njej dogovorili na srečanju o poljskem sistemu nadzora ribištva v okviru finančne pomoči za nadzor ribištva, ki je potekalo v Varšavi 18. marca 2008. Nacionalni akcijski načrt za nadzor je opisan v dogovorjenem zapisniku tega srečanja.

Namen nacionalnega akcijskega načrta za prestrukturiranje baltskega ladjevja, ki prav tako zajema obdobje 2008–2011, je opredeliti ukrepe, ki jih je treba sprejeti za zagotovitev trajnega izkoriščanja kvot za ribolov trske, dodeljenih Poljski, z vidika ohranjanja in z gospodarskega vidika v okviru operativnega programa, ki se sofinancira iz Evropskega sklada za ribištvo za obdobje 2007–2013. Po pogajanjih med Komisijo in poljskimi organi je Poljska aprila 2008 sprejela nacionalni načrt za prestrukturiranje baltskega ladjevja, januarja 2009 pa načrt za prilagajanje ribolovnega napora.

Poljska je v skladu s členom 3(1) Uredbe Sveta (EC) št. 338/2008 oba načrta sprejela in ju izvaja. V skladu z načrtoma je Komisiji poslala poročila o izvajanju. Na teh informacijah in informacijah, ki so jih zbrali inšpektorji Komisije, temelji ocena, predstavljena v tem poročilu. Poročilo je razdeljeno na dva dela: na akcijski načrt za nadzor in akcijski načrt za prestrukturiranje ladjevja.

NACIONALNI AKCIJSKI NAčRT ZA NADZOR

Nacionalni akcijski načrt za nadzor opredeljuje časovni razpored za postopno izboljšanje poljskega sistema za nadzor ribištva v dveh letih. Poljska mora v okviru načrta vsakega pol leta Komisiji predložiti poročilo o napredku za vsako točko načrta. V letu 2009 je Poljska 2. aprila predložila poročilo o inšpekcijskem pregledu, 14. julija pa tretje poročilo o napredku.

Pravni okvir

Zakonodajno telo je leta 2008 začelo postopek sprejemanja novih nacionalnih pravil, ki obravnavajo pomanjkljivosti sistemov nadzora in uveljavljanja, kot je navedeno v akcijskem načrtu, tako da je pripravilo osnutka novega zakona o ribištvu in novega zakona o trgu z ribiškimi proizvodi. Vendar ta zakona do zdaj še nista bila sprejeta. O novi zakonodaji o ureditvi trga z ribiškimi proizvodi zdaj odloča ustavno sodišče, osnutek nove zakonodaje o ribištvu pa čaka na obravnavo v Parlamentu.

Enotni organ

Ministrstvo za kmetijstvo in razvoj podeželja je leta 2008 vzpostavilo delovno mesto in imenovalo namestnika direktorja za nadzor ribištva, ki deluje kot enotni organ ter usklajuje spremljanje in nadzor na nacionalni in mednarodni ravni. Delovno mesto je zasedeno in deluje.

Enotni organ je med drugim odgovoren za pripravo letnega nacionalnega programa nadzora, v katerem je opredeljena strategija ter določene prednostne naloge in cilji. Enotni organ predseduje mesečnim zasedanjem sveta za usklajevanje inšpektorjev.

Uveljavljanje in inšpekcijski pregled

Poleg nekaterih pozitivnih strukturnih izboljšav, sprejetih na Poljskem leta 2008 za rešitev težav na področju nadzora in uveljavljanja, poročilo Komisije za leto 2008 navaja tudi nekaj nerešenih težav.

Leta 2009 so bile ugotovljene dodatne izboljšave:

- nov ribiški patruljni čoln v celoti deluje;

- namesto 20-odstotnega merila je bila uvedena zahteva po inšpekcijskem pregledu 100 % iztovorov trske;

- za vse poljske ribiške inšpektorje je bil izdan priročnik za inšpekcijske preglede;

- inšpektorati so bili opremljeni z mobilnimi tehtnicami.

Čeprav je bilo za iztovore trske določeno 100-odstotno inšpekcijsko merilo, prednostna naloga in strategija inšpekcijskega pregleda ne temeljita na celoviti analizi tveganja. Zaradi osredotočanja inšpekcijskih pregledov na iztovore trske se lahko zmanjšajo nadzor in inšpekcijski pregledi na drugih področjih. Tako drugi udeleženci v ribištvu in udeleženci po iztovarjanju, kot so kupci, prodajalci in predelovalci, niso vključeni v učinkovit sistem nadzora. Morda je bil to eden od dejavnikov, ki so vplivali na 17,4-odstotni prelov sledu glede na določeno kvoto v zahodnem Baltskem morju leta 2009.

Poljski organi so Komisijo obvestili, da bodo regionalni inšpektorati do novembra 2009 opremljeni z mobilnimi delovnimi postajami za dostop do sistema spremljanja plovil.

Vendar je bil pri razvoju ribiškega informacijskega sistema ugotovljen le majhen napredek. V skladu z memorandumom o soglasju bi bilo treba elektronski sistem za spletni dostop do podatkov sistema spremljanja plovil, poročil o ribolovnem naporu, poročil o ulovu, predhodnih obvestil in sporočil o vstopu/izstopu uvesti ter ga dati na voljo inšpektorjem v pristaniščih in na morju najpozneje v drugi četrtini leta 2009. Ob koncu leta 2009 je bila Komisija obveščena, da je bil omogočen le dostop do podatkov sistema spremljanja plovil.

Upravni nadzor

Glavna ovira pri napredku na tem področju je zastoj razvoja pravnega okvira in izvajanja ribiškega informacijskega sistema. Posledice so naslednje:

- spletni dostop do informacij o dejavnostih inšpekcijskega nadzora ter izmenjava informacij o njem med lokalnimi, regionalnimi in osrednjimi ravnmi nista mogoča;

- posebna skupina za analizo podatkov, odgovorna za spremljanje v realnem času in analizo tveganja ribiških plovil, ni bila ustanovljena;

- udeleženci po iztovarjanju, kot so kupci, prodajalci in predelovalci, ne bodo vključeni v učinkovit sistem nadzora, dokler ne bo sprejet nov zakon o trgu z ribiškimi proizvodi.

NACIONALNI NAčRT ZA PRESTRUKTURIRANJE BALTSKEGA LADJEVJA

Poljska je aprila 2008 sprejela nacionalni načrt za prestrukturiranje baltskega ladjevja. Kot nadaljnji ukrep po tem akcijskem načrtu in v skladu s členom 22 Uredbe Sveta (ES) št. 1198/2006 o Evropskem skladu za ribištvo je Poljska januarja 2009 po pogajanjih z Evropsko komisijo sprejela načrt za prilagajanje ribolovnega napora. Načrt za prilagajanje ribolovnega napora vsebuje posodobljen opis elementov iz akcijskega načrta; v njem so določeni ambicioznejši cilji za zmanjšanje zmogljivosti ladjevja za ribolov trske ter dodani tudi novi elementi, kot je uvedba lastninskih pravic in spremljevalnih ukrepov nadzora.

Razvoj poljskega ribiškega ladjevja

Preglednica spodaj prikazuje splošno zmanjšanje zmogljivosti ribiškega ladjevja v Baltskem morju, izraženo s številom plovil, BT in kW, od 1. marca 2008 do 1. decembra 2009.

Preglednica 1 : Poljsko ribiško ladjevje v obdobju 1. 3. 2008–1. 12. 2009[1]

Plovila glede na SD | Število plovil | Zmogljivost v kW | Zmogljivost v BT |

Dolžina plovila | Število plovil | kW | BT |

0–8 m | 2 | 44 | 4 |

8–9,99 m | 5 | 275 | 27 |

10–11,99 m | 2 | 114 | 20 |

12–14,99 m | 3 | 342 | 67 |

15–18,49 m | 22 | 2 723 | 824 |

18,5–20,49 m |

20,5–25,49 m | 13 | 3 470 | 1 255 |

Več kot 25,5 m | 19 | 8 421 | 3 178 |

Skupaj | 66 | 15 388 | 5 375 |

Ukrepi za posodobitev (prenos v pelagični sektor)

Načrt za prestrukturiranje predvideva posodobitev ribiških plovil z dolžino več kot 24 m in njihov prenos v pelagični sektor do konca leta 2011 (51 plovil glede na načrt za prilagajanje ribolovnega napora). Do začetka novembra 2009 je bilo prejetih skupaj 40 vlog za sofinanciranje posodobitve plovil iz Evropskega sklada za ribištvo. Do konca januarja 2010 je bilo sklenjenih 20 pogodb za posodobitev plovil ob podpori Evropskega sklada za ribištvo.

Ta segment ladjevja predstavlja pomemben delež ladjevja za ribolov trske v smislu zmogljivosti, izražene v kW in BT. Trajen prenos teh plovil v pelagični sektor mora biti uravnotežen z ribolovnimi možnostmi, stanjem pelagičnih staležev in pričakovanim razvojem sistema upravljanja za te staleže.

Javna pomoč za začasno ukinitev ribolovnih dejavnosti

V skladu z nacionalnim načrtom za prestrukturiranje baltskega ladjevja in zaradi ublažitve škodljivih socialno-ekonomskih vplivov zmanjšanja števila posebnih dovoljenj za ribolov trske je bilo sklenjeno, da bo del ribiškega ladjevja, ki ni prejel dovoljenja za ribolov trske za leto 2009 (vendar ga je imel leta 2008), prejel nadomestilo za začasno ukinitev ribolovnih dejavnosti. To nadomestilo se bo dodeljevalo vedno manjšemu številu ribiških plovil, katerim je prepovedan ribolov trske, najpozneje do konca leta 2011. Novembra 2009 je bilo skupaj sprejetih 258 odločb o nepovratnih sredstvih.

Zaradi zmanjšanja števila dovoljenj za ribolov trske in povečanja nadzora nad iztovori je uporaba kvot za ribolov trske bolj sorazmerna skozi celo leto, kultura skladnosti med poljskimi ribiči pa je večja.

Vendar proces prestrukturiranja ladjevja še zdaleč ni končan, čeprav je bila pomoč iz Evropskega sklada za ribištvo uporabljena v skladu z načrtom. Od (približno) 450 plovil, ki sestavljajo poljsko ladjevje, se jih je v obdobju 2009–2011 zaradi pomoči za začasno ukinitev več kot polovica umaknila iz ribištva. Zato je mogoče pričakovati, da bo po tem obdobju približno 200 plovil pripravljenih za ponovni vstop v ribolov trske.

Sklep in priporočila

Poljska je v dveh letih dosegla velik napredek pri izboljševanju učinkovitosti upravljanja ribištva v Baltskem morju, zlasti v zvezi z izvajanjem načrtovanih ukrepov Evropskega sklada za ribištvo za podporo začasne in trajne ukinitve ribolova.

Zaradi zmanjšanja števila dovoljenj za ribolov trske in povečanja nadzora nad iztovori je uporaba kvot za ribolov trske bolj sorazmerna skozi celo leto, kultura skladnosti med poljskimi ribiči pa je večja.

Kljub zamudam pri začetku izvajanja sheme za trajno razgradnjo, sofinancirane iz Evropskega sklada za ribištvo, proces trajne ukinitve ribolovnih dejavnosti ob pomoči iz sklada zdaj poteka dobro in so do zdaj doseženi rezultati na splošno v skladu s cilji. Ta proces bi bilo treba pospešiti, da se velikost ladjevja za ribolov trske prilagodi ribolovnim možnostim.

Kljub temu je treba za popoln izkoristek koristi prestrukturiranja nacionalnega sistema v smislu nadzora in upravljanja ladjevja, predvidenega v nacionalnem akcijskem načrtu in nacionalnem načrtu za prestrukturiranje baltskega ladjevja, pravočasno sprejeti vse potrebne ukrepe. Izvedene reforme zajemajo le del nacionalnega akcijskega načrta in ugotovljene izboljšave še ne morejo zagotoviti popolne zanesljivosti sistema nadzora. Poleg tega strukturno neskladje poljskega ladjevja ni bilo v zadostni meri popravljeno in zaradi pomanjkanja podatkov ni mogoče oceniti njegovega vpliva na ribolov trske.

Poljska mora nujno sprejeti vse potrebne ukrepe v skladu z vnaprej določenim časovnim razporedom. Posebno pozornost je treba nameniti naslednjim vprašanjem:

- za popoln prenos zakonodaje EU je treba sprejeti pravni okvir;

- podatke o ribolovnem naporu je treba pravočasno posredovati Komisiji;

- razviti je treba kulturo skladnosti z ekonomsko upravičenim ribištvom, ki obravnava vprašanje presežnih zmogljivosti, ter okolje, kjer nezakoniti ribolov ni več donosen in dopusten. Pregledati je treba sistem odvračanja in zagotoviti, da bodo sankcije sorazmerne z naravo kršitev, zato da se kršiteljem odvzamejo z njimi pridobljene koristi;

- še vedno je treba sprejeti ustrezne ukrepe za zagotovitev učinkovitega in uspešnega sistema nadzora in uveljavljanja ter zlasti:

- sistem in postopki inšpekcijskega pregleda morajo zagotavljati ustrezno nadaljevanje inšpekcijskih pregledov;

- inšpekcijske preglede in nadzor je treba izvajati v vseh ribiških sektorjih, vključno s sektorjem po iztovarjanju, pri čemer se sredstva ustrezno dodelijo;

- posodobiti je treba ribiški informacijski sistem, tako da bo izpolnjeval zahteve iz zakonodaje EU;

- ustanoviti je treba posebno skupino za analizo podatkov, odgovorno za spremljanje v realnem času in analizo tveganja ribiških plovil.

Komisija poziva Poljsko, naj opredeli ustrezne korektivne ukrepe in nemudoma nadaljuje z njihovim izvajanjem, da bo delovala skladno z memorandumom o soglasju. Seznam korektivnih ukrepov mora v pisni obliki predložiti Komisiji do 1. novembra 2010.

Hkrati si Komisija pridržuje pravico do izvajanja svojih pooblastil, ki jih ima kot varuh pogodb EU.

[1] V skladu z registrom ribiškega ladjevja Skupnosti. Datumi, izbrani za primerjavo, ustrezajo datumom kratkih pregledov Poljske.

[2] Poljska je imela leta 2009 97,3-odstotni izkoristek kvote za ribolov trske v vzhodnem Baltskem morju.

[3] V skladu z informacijami, ki jih je predložil poljski Oddelek za ribištvo na seji nadzornega odbora za operativni program Evropskega sklada za ribištvo, ki je potekala 27. januarja 2010 v Varšavi.